**Ministru kabineta noteikumu projekta**

**„Grozījumi Ministru kabineta 2008. gada 10. jūnija noteikumos Nr.424 „Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Neaizpilda atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktā noteiktajam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma “Par aviāciju” 117.10 panta ceturtā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu mērķis ir papildināt esošo kārtību, kādā tiek atlīdzināti zaudējumi trešajai personai vai tās mantai, ja to nodarījis militārās aviācijas gaisa kuģis vai civilās aviācijas gaisa kuģis, paredzot atlīdzināšanas kārtību attiecināt arī uz militārajiem bezpilota gaisa kuģiem.  Atbilstoši 2020.gadā 23.novembra likuma “Grozījumi likumā “Par aviāciju”” 7.pantam likums „Par aviāciju” papildināts ar 117.10 pantu, kas paredz, ka kārtību, kādā atlīdzina kaitējumu trešajai personai vai tās mantai, ja to nodarījis militārais bezpilota gaisa kuģis, nosaka Ministru kabinets.  Ministru kabineta 2008.gada 10.jūnija noteikumi Nr.424 „Kārtība, kādā atlīdzina kaitējumu trešajai personai vai tās mantai, ja to nodarījis Latvijas Republikas militārās aviācijas gaisa kuģis vai civilās aviācijas gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārajām vajadzībām” (turpmāk – MK noteikumi Nr.424) jau paredz kārtību, kādā tiek atlīdzināti zaudējumi gadījumā, ja tos ir nodarījis militārās aviācijas gaisa kuģis vai civilās aviācijas gaisa kuģis. Ņemot vērā to, ka tāda pati kārtība, kādā atlīdzina kaitējumu trešajai personai vai tās mantai, būtu paredzama attiecībā uz militārajiem bezpilota gaisa kuģiem, kā atbilstošāks risinājums tika izvēlēts nevis izdot jaunus Ministra kabineta noteikumus, bet gan papildināt jau esošos MK noteikumus Nr.424.  Līdz ar to arī sagatavotais noteikumu projekts paredz MK noteikumu Nr.424 nosaukumu izteikt jaunā redakcijā, papildināt norādi, uz kāda likuma pamata MK noteikumi Nr.424 izdoti, proti, papildināt ar likuma “Par aviāciju” 117.10 panta ceturtajā daļā minēto deleģējumu, izteikt 1.punktu jaunā redakcijā, kā arī svītrot MK noteikumu Nr.424 5.punktu. |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, Aizsardzības ministrija, Nacionālie bruņotie spēki. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kurām vai kuru mantai Latvijas Republikas militārās aviācijas gaisa kuģis, civilās aviācijas gaisa kuģis vai militārais bezpilota gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārām vajadzībām , nodarījis kaitējumu. |
| 2. | Tiesiskā regulējuma ietekme uz tautsaimniecību un administratīvo slogu | Projekta ietekme uz valsts budžetu nav precīzi aprēķināma, jo nav iespējams prognozēt gadījumus, kad Latvijas Republikas militārās aviācijas gaisa kuģis, civilās aviācijas gaisa kuģis vai militārais bezpilota gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārām vajadzībām, nodarīs kaitējumu trešajai personai vai tās mantai un šī persona MK noteikumu Nr.424 2.punktā paredzētajā kārtībā vērsīsies Aizsardzības ministrijā ar iesniegumu par kaitējuma atlīdzinājumu, kā arī to, vai aizsardzības ministra izveidotā komisija pieņems lēmumu par kaitējuma atlīdzināšanu un kāds būs kaitējuma atlīdzinājuma apmērs. |
| 3. | Administratīvo izmaksu monetārs novērtējums | Projekta ietekme uz valsts budžetu nav precīzi aprēķināma , jo nav iespējams prognozēt gadījumus, kad Latvijas Republikas militārās aviācijas gaisa kuģis, civilās aviācijas gaisa kuģis vai militārais bezpilota gaisa kuģis (vai no tā atdalījies priekšmets), kuru Latvijas Nacionālie bruņotie spēki izmanto militārām vajadzībām, nodarīs kaitējumu trešajai personai vai tās mantai un šī persona MK noteikumu Nr.424 2.punktā paredzētajā kārtībā vērsīsies Aizsardzības ministrijā ar iesniegumu par kaitējuma atlīdzinājumu, kā arī to, vai aizsardzības ministra izveidotā komisija pieņems lēmumu par kaitējuma atlīdzināšanu un kāds būs kaitējuma atlīdzinājuma apmērs. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par tiesību akta projektu. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2021.gada 31.martā ievietots Satiksmes ministrijas tīmekļa vietnē: <https://www.sam.gov.lv/lv/izstrade-esosie-attistibas-planosanas-dokumenti-un-tiesibu-akti> |
| 3. | Sabiedrības līdzdalības rezultāti | Iebildumi un priekšlikumi netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Aizsardzības ministrijā katrs lēmums par kaitējuma atlīdzināšanu tiks izvērtēts atsevišķi. Iesniedzot Ministru kabinetā priekšlikumu lēmuma pieņemšanai par finanšu resursu avotu, primāri tiks pārskatītas Aizsardzības ministrijas budžeta iespējas nodrošināt finansējumu piešķirto valsts budžeta līdzekļu ietvaros. |

Satiksmes ministrs T. Linkaits

Vīza: valsts sekretāre I.Stepanova